CELEX: 22008D0120
Language: sk
Date: 2008-11-07 00:00:00
Title: Rozhodnutie Spoločného výboru EHP č. 120/2008 zo 7. novembra 2008 , ktorým sa mení a dopĺňa príloha XV (Štátna pomoc) k Dohode o EHP

18.12.2008   
            
            
               SK
            
            
               Úradný vestník Európskej únie
            
            
               L 339/111
            
         
      ROZHODNUTIE SPOLOČNÉHO VÝBORU EHP
   č. 120/2008
   zo 7. novembra 2008,
   ktorým sa mení a dopĺňa príloha XV (Štátna pomoc) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XV k dohode bola zmenená a doplnená rozhodnutím Spoločného výboru EHP č. 55/2007 z 8. júna 2007 (1).
            
         
               (2)
            
            
               Nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (2) sa má začleniť do dohody.
            
         
               (3)
            
            
               Nariadenie (ES) č. 800/2008 zrušuje nariadenie Komisie (ES) č. 1628/2006 (3) začlenené do dohody, a preto je potrebné odkaz naň v rámci dohody vypustiť.
            
         
               (4)
            
            
               Nariadenia Komisie (ES) č. 68/2001 (4), (ES) č. 70/2001 (5) a (ES) č. 2204/2002 (6), ktoré sú začlenené do dohody, už nie sú účinné, a preto je potrebné odkaz na ne v rámci dohody vypustiť,
            
         ROZHODOL TAKTO:
   Článok 1
   Príloha XV k dohode sa mení a dopĺňa takto:
   
               1.
            
            
               Znenie bodu 1d [nariadenie Komisie (ES) č. 68/2001], bodu 1f [nariadenie Komisie (ES) č. 70/2001], bodu 1g [nariadenie Komisie (ES) č. 2204/2002] a bodu 1i [nariadenie Komisie (ES) č. 1628/2006] vrátane príslušných záhlaví sa s účinnosťou od 1. januára 2009 vypúšťa.
            
         
               2.
            
            
               Za bod 1i [nariadenie Komisie (ES) č. 1628/2006] sa vkladá tento text:
               „Pomoc pre malé a stredné podniky, na výskum, vývoj a inovácie, na ochranu životného prostredia, na regionálne investície, na podnikanie žien, na podporu zamestnanosti a na podporu vzdelávania
               
                           1j.
                        
                        
                           
                              32008 R 0800: nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (Ú. v. EÚ L 214, 9.8.2008, s. 3).
                           Ustanovenia nariadenia sa na účely tejto dohody vykladajú s týmito úpravami:
                           
                                       a)
                                    
                                    
                                       pod výrazom ‚článok 87 ods. 1 zmluvy‘ sa rozumie ‚článok 61 ods. 1 Dohody o EHP‘;
                                    
                                 
                                       b)
                                    
                                    
                                       pod výrazom ‚články 87 a 88 zmluvy‘ sa rozumie ‚články 61 a 62 Dohody o EHP‘;
                                    
                                 
                                       c)
                                    
                                    
                                       pod výrazom ‚článok 87 ods. 3 zmluvy‘ sa rozumie ‚článok 61 ods. 3 Dohody o EHP‘;
                                    
                                 
                                       d)
                                    
                                    
                                       pod výrazom ‚článok 87 ods. 3 písm. a) zmluvy‘ sa rozumie ‚článok 61 ods. 3 písm. a) Dohody o EHP‘;
                                    
                                 
                                       e)
                                    
                                    
                                       pod výrazom ‚článok 87 ods. 3 písm. c) zmluvy‘ sa rozumie ‚článok 61 ods. 3 písm. c) Dohody o EHP‘;
                                    
                                 
                                       f)
                                    
                                    
                                       pre štáty EZVO sa pod výrazom ‚článok 88 ods. 3 zmluvy‘ rozumie ‚článok 1 ods. 3 časti I protokolu 3 k Dohode o dozore a súde‘;
                                    
                                 
                                       g)
                                    
                                    
                                       pod výrazom ‚zlučiteľný so spoločným trhom‘ sa rozumie ‚zlučiteľný s uplatňovaním Dohody o EHP‘;
                                    
                                 
                                       h)
                                    
                                    
                                       pod výrazom ‚Komisia‘ sa rozumie ‚príslušný dozorný orgán podľa článku 62 Dohody o EHP‘;
                                    
                                 
                                       i)
                                    
                                    
                                       pod výrazom ‚registre Spoločenstva‘ sa rozumejú ‚registre v oblasti patriacej do pôsobnosti Dohody o EHP‘;
                                    
                                 
                                       j)
                                    
                                    
                                       pod výrazom ‚uvedené v prílohe I k zmluve‘ sa rozumie ‚uvedené v dodatku k tejto prílohe a patriace do oblasti pôsobnosti Dohody o EHP‘;
                                    
                                 
                                       k)
                                    
                                    
                                       pod výrazom ‚financovanie zo strany Spoločenstva‘ sa rozumie ‚financovanie zo strany Spoločenstva alebo zo strany EHP‘;
                                    
                                 
                                       l)
                                    
                                    
                                       odkazy na právne predpisy Spoločenstva neznamenajú, že štáty EZVO sú povinné dodržiavať právne predpisy Spoločenstva v prípadoch, keď tieto predpisy neboli začlenené do dohody.“
                                    
                                 
                     
         
               3.
            
            
               V záhlaví dodatku sa výraz „1f písm. g)“ nahrádza takto: „1j písm. j)“.
            
         Článok 2
   Znenie nariadenia (ES) č. 800/2008 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 8. novembra 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (7).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 7. novembra 2008
      
         
            Za Spoločný výbor EHP
         
         
            predseda
         
         J. N. V. knieža Nikolaus von LIECHTENSTEIN
         
      
   
   
      (1)  Ú. v. EÚ L 266, 11.10.2007, s. 15.
   
      (2)  Ú. v. EÚ L 214, 9.8.2008, s. 3.
   
      (3)  Ú. v. EÚ L 302, 1.11.2006, s. 29.
   
      (4)  Ú. v. ES L 10, 13.1.2001, s. 20.
   
      (5)  Ú. v. ES L 10, 13.1.2001, s. 33.
   
      (6)  Ú. v. ES L 337, 13.12.2002, s. 3.
   
      (7)  Ústavné požiadavky neboli oznámené.